SPVI ไตรมาส 4/2563-ไตรมาส 1/64 รับปัจจัยหนุนจากมาตรการรัฐ-แนะซื้อเป้า 3.76 บ.
SPVI ไตรมาส 4/2563-ไตรมาส 1/64 รับปัจจัยหนุนจากมาตรการรัฐ-แนะซื้อเป้า 3.76 บ.
8 ก.พ. 2564

บล.คิงส์ฟอร์ด ระบุในบทวิเคราะห์วันนี้(8 ก.พ.64) ว่า บริษัท เอส พี วี ไอ จำกัด (มหาชน) หรือ SPVI (ซื้อเก็งกำไร / ราคาเป้าหมาย IAA Consensus 3.76 บาท) การดำเนินงานในช่วงไตรมาส 4/2563 และไตรมาส1/64 ได้รับปัจจัยหนุนจากมาตรการ ช็อปดีมีคืน และการเปิดตัว iPhone 12 ซึ่งได้รับความนิยมมากและสามารถรองรับสัญญาณ 5G ได้ (โดยยอดขาย iPhone งวด 3 เดือน ต.ค.-ธ.ค.63 ของ Apple Inc. สูงถึง 65.6 พันล้านดอลลาร์สหรัฐฯ, +17% YoY)
นอกจากนี้ ทางบริษัทยังจะต่อยอดจากยอดขายกลุ่มสถานศึกษาที่พุ่งขึ้นสูงจากการ Learn From Home ด้วยการตั้งเป้าเปิด U.Store และ A.Store เพิ่มอีก 3-4 แห่ง ตามมหาวิทยาลัยต่างจังหวัดในปี 64 นี้ พร้อมทั้งตั้งเป้ารายได้ปี 64 เติบโต 10%